**Mór Városi Önkormányzat Képviselő-testületének**

**222/2019. (VI.26.) Kt.**

**határozata**

**Lamberg-Kastély alapító okiratának módosításáról**

1. Mór Városi Önkormányzat Képviselő-testülete alapítói és irányító szervi jogkörében eljárva a Lamberg-kastély Művelődési Központ, Könyvtár és Muzeális Kiállítóhely Alapító okiratát a törzskönyvi nyilvántartásba történő bejegyzés napjától a határozat *1. mellékletében* foglaltak szerint módosítja.

2. A Képviselő-testület a Lamberg-kastély Művelődési Központ, Könyvtár és Muzeális Kiállítóhely Alapító okiratát az 1. pont szerinti módosításokkal, *a 2. mellékletben* foglalt tartalommal egységes szerkezetbe foglalja, továbbá felhatalmazza a Polgármestert a határozat 1. mellékletét képező Módosító okirat aláírására és kiadására.

3. A Képviselő-testület felkéri a Polgármestert, hogy a Módosító okiratot és a módosításokkal egységes szerkezetbe foglalt Alapító okiratot a Magyar Államkincstár Fejér Megyei Igazgatósága részére küldje meg, kérve a módosítások törzskönyvi átvezetését.

Határidő: 2019.07.11.

Felelős: polgármester( Önkormányzati Iroda)

 Fenyves Péter Dr. Ujszászi György Szabolcs

 polgármester jegyző

2. melléklet az előterjesztéshez

1. melléklet a 222/2019. (VI.26.) Kt. határozathoz

Okirat száma: 1/4265-2/2019.

Módosító okirat

**A Lamberg-kastély Művelődési Központ, Könyvtár és Muzeális Kiállítóhely Mór Városi Önkormányzat Képviselő-testülete által 2019. április 04. napján kiadott, 1/3177-1/2019. számú alapító okiratát az államháztartásról szóló 2011. évi CXCV. törvény 8/A. §-a alapján – Mór Városi Önkormányzat Képviselő-testülete …../2019. (VI.26.) Kt. határozatára figyelemmel – a következők szerint módosítom:**

1. **Az alapító okirat 4. pontja a következő 4.6. ponttal egészül ki:**

„4.6. A költségvetési szerv vállalkozási tevékenységének felső határa: az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (2) bekezdésére tekintettel a mindenkori módosított kiadási előirányzatok 2%-a.”

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Mór, ***„időbélyegző szerint”***

P.H.

Fenyves Péter

polgármester

3. melléklet az előterjesztéshez

2. melléklet a 222/2019. (VI.26.) Kt. határozathoz

Iktatószám: 1/4265-3/2019.

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Lamberg-kastély Művelődési Központ, Könyvtár és Muzeális Kiállítóhely alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Lamberg-kastély Művelődési Központ, Könyvtár és Muzeális Kiállítóhely
		2. rövidített neve: Lamberg-kastély
	2. A költségvetési szerv
		1. székhelye: 8060 Mór, Szent István tér 5.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Erzsébet téri Művelődési Ház | 8060 Mór, Erzsébet tér 14. |
| 2 | Felsődobosi Művelődési Ház | 8060 Mór-Felsődobos, Fő utca 7. |
| 3 | Régi Mozi épülete | 8060 Mór, Lovarda utca 5. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2006. január 1.
	2. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Radó Antal Városi Könyvtár | 8060 Mór, Szent István tér 5. |
| 2 | Közművelődési Szervező Iroda | 8060 Mór, Szent István tér 5. |

1. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Mór Városi Önkormányzat Képviselő-testülete
		2. székhelye: 8060 Mór, Szent István tér 6.
	2. A költségvetési szerv fenntartójának
		1. megnevezése: Mór Városi Önkormányzat
		2. székhelye: 8060 Mór, Szent István tér 6.
2. **A költségvetési szerv tevékenysége**
	1. A költségvetési szerv közfeladata: a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja alapján: kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult.tv.) 76. § (3) bekezdés a)-e) és g) pontjában meghatározott közművelődési alapszolgáltatások ellátása, azaz: művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása; a közösségi és társadalmi részvétel fejlesztése; az egész életre kiterjedő tanulás feltételeinek biztosítása; a hagyományos közösségi kulturális értékek átörökítése feltételeinek biztosítása; az amatőr alkotó- és előadó-művészeti tevékenység feltételeinek biztosítása; továbbá a kulturális alapú gazdaságfejlesztés.

Továbbá feladatként ellátja a Kult.tv. 48.§ (1) bekezdése alapján a közérdekű muzeális gyűjtemény és kiállítóhely bemutatását, valamint a Kult.tv. 55.§-a, a 64 § (1) és (2) bekezdése, valamint a 65.§-a szerinti nyilvános könyvtári ellátás, közkönyvtári ellátás biztosítását.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910100 | Könyvtári, levéltári tevékenység |

* 1. A költségvetési szerv alaptevékenysége: A fenntartó által kiadott alapító okiratban és szervezeti és működési szabályzatban meghatározott fő céljait küldetésnyilatkozatban közzéteszi; gyűjteményét folyamatosan fejleszti, feltárja, megőrzi, gondozza, és rendelkezésre bocsátja. Tájékoztat a könyvtár és a nyilvános könyvtári rendszer dokumentumairól és szolgáltatásairól; biztosítja más könyvtárak állományának és szolgáltatásainak elérését. Részt vesz a könyvtárak közötti dokumentum- és információcserében; biztosítja az elektronikus könyvtári dokumentumok elérhetőségét; a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában. Segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét. Kulturális, közösségi, közművelődési rendezvényeket és egyéb programokat szervez. Tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez; szolgáltatásait a könyvtári minőségirányítás szempontjainak figyelembe vételével szervezi. A nyilvános könyvtár az általa üzemeltetett, kiskorúak által is használható, internet-hozzáféréssel rendelkező számítógépek használatát a kiskorúak védelmét lehetővé tevő, könnyen telepíthető és használható, magyar nyelvű szoftverrel ellátva biztosítja a kiskorúak lelki, testi és értelmi fejlődésének védelme érdekében. Egyúttal gondoskodik gyűjteményének és szolgáltatásainak a helyi igényeknek megfelelő alakításáról, közhasznú információszolgáltatás nyújtásáról; a helyismereti információk és dokumentumok gyűjtéséről; szabadpolcos állományrész biztosításáról. Közreműködik a német nemzetiségi kulturális hagyományok megőrzésében, méltó folytatásában.
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 041233 | Hosszabb időtartamú közfoglalkoztatás |
| 3 | 082042 | Könyvtári állomány gyarapítása, nyilvántartása |
| 4 | 082043 | Könyvtári állomány feltárása, megőrzése, védelme |
| 5 | 082044 | Könyvtári szolgáltatások |
| 6 | 082063 | Múzeumi kiállítási tevékenység |
| 7 | 082064 | Múzeumi közművelődési, közönségkapcsolati tevékenység |
| 8 | 082070 | Történelmi hely, építmény, egyéb látványosság működtetése és megóvása |
| 9 | 082091 | Közművelődés – közösségi és társadalmi részvétel fejlesztése |
| 10 | 082092 | Közművelődés – hagyományos közösségi kulturális értékek gondozása |
| 11 | 082093 | Közművelődés - egész életre kiterjedő tanulás, amatőr művészetek |
| 12 | 082094 | Közművelődés – kulturális alapú gazdaságfejlesztés |
| 13 | 083020 | Könyvkiadás |
| 14 | 083030 | Egyéb kiadói tevékenység |

* 1. A költségvetési szerv illetékessége, működési területe: Mór város közigazgatási területe
	2. A költségvetési szerv vállalkozási tevékenységének felső határa: az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (2) bekezdésére tekintettel a mindenkori módosított kiadási előirányzatok 2%-a.
1. **A költségvetési szerv szervezete és működése**
	1. A költségvetési szerv vezetőjének megbízási rendje: A vezetőt Mór Városi Önkormányzat Képviselő-testülete közalkalmazotti jogviszonyban legfeljebb 5 évig terjedő határozott időtartamra bízza meg nyilvános pályáztatás útján, és vonja vissza vezetői megbízását, mely döntésekkel kapcsolatban a Német Nemzetiségi Önkormányzat Mór a nemzetiségek jogairól szóló 2011. évi CLXXIX. törvény 81. § (2) bekezdése alapján egyetértési jogot gyakorol. A vezető tekintetében az egyéb munkáltatói jogokat Mór város polgármestere gyakorolja. A pályáztatás rendjére és a vezetői megbízás időtartamára a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére vonatkozó 150/1992. (XI. 20.) Korm. rendelet az irányadó.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére vonatkozó 150/1992. (XI. 20.) Korm. rendelet  |
| 2 | közfoglalkoztatási jogviszony | a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |